[{"text_idx": "#000004", "text": "Italio: Ekonomia kaj demografia situacio: de malbone al pli malbone"}, {"text_idx": "#000006", "text": "Dum la tragedioj [itale, same kiel c\u0302iuj sekvaj ligoj] ripetig\u0302as en la tiel nomata \u201cMare nostrum\u201d (Nia maro) apud la bordoj de Lampedusa, kaj okupas la titolojn de la tradiciaj komunikiloj kaj de la sociaj retoj, italoj estas trafataj de ekonomia krizo kiu ne tendencas al solvig\u0302o, la nombro de la malric\u0302uloj plu kreskas, kaj elmigro de la plej produktivaj fortoj pliig\u0302as."}, {"text_idx": "#000007", "text": "En la dua duono de oktobro, la dosiero pri \u201cla novaj malric\u0302uloj de la Bela Lando. La italoj kiuj helpas\u201d, prezentita de la asocio de la rektaj kultivantoj c\u0302e la Internacia Forumo de Agrikulturo kaj Nutrado en Cernobbio, spegulas maltrankviligan situacion pri malsato en Italio.\nEn la blogo \u201c\u201d Gea Ceccarelli diras:"}, {"text_idx": "#000008", "text": "Lau\u0306 la asocio, la italoj malric\u0302aj kiuj ricevis tra la kanaloj de neprofitcelaj asocioj pakaj\u0302ojn da nutraj\u0302oj au\u0306 senpagajn mang\u0302ojn nombras preskau\u0306 4,1 milionoj. Pli ol 303 000 el c\u0302i novaj malric\u0302uloj povis profiti je mang\u0302oservoj, dum 3 764 765, hontante, preferis ricevi pakaj\u0302ojn hejme."}, {"text_idx": "#000010", "text": "Krom 579 000 pli ol 60-jaruloj (pliig\u0302o je 14% kompare kun 2012) en Italio estas 428 587 infanoj malpli ol 5-jaraj, kiuj en 2013 bezonis helpon nur por trinki lakton au\u0306 mang\u0302i, kun rekorda kresko je 13% kompare al la antau\u0306a jaro; sed kreskas je procento pli granda ol la averag\u0302o la nombro de maljunuloj, 578 583 super 65 jaroj (+14% kompare al 2012) kiuj devis peti pri nutraj\u0302a helpo."}, {"text_idx": "#000012", "text": "Ses italoj el dek tranc\u0302is la elspezojn por nutrado, atinginte la plej malaltan nivelon en la lastaj dudek jaroj. En 2013 la kolapso progresis kun la italaj familioj kiuj tranc\u0302is la ac\u0302etojn de nutraj\u0302oj, de la ekstra-virga oleo (-9%) al fis\u0302aj\u0302o (-13%), de pastaj\u0302o (-9%) de lakto (-8%), de la kamparaj legomoj kaj fruktoj (-3%) g\u0302is viando, surbaze de la datenoj Ismea-Gfk Eurisko rilataj al la unuaj ok monatoj de la jaro, kio rezultigas entute tranc\u0302on de 4% en la elspezo por nutraj\u0302oj de la italaj familioj."}, {"text_idx": "#000013", "text": "Kvankam kelkaj politikistoj dau\u0306re ripetas, ke la restarto estas proksima, oni vidas malbonig\u0302on. La retejo termometropolitico.it mencias alarmajn nombrojn ilustrantajn la komplikecon de la labora situacio:"}, {"text_idx": "#000014", "text": "La okupitoj estas proksimume 22 349 000, kun malpliig\u0302o de 80 000 kompare kun la antau\u0306a monato kaj 490 000 kompare kun la antau\u0306a jaro; tiel la okupiteco falis g\u0302is 55,4%. La eu\u0306ropaj celoj por 2020 estas, male, 67%. La senlaboruloj, substrekas la Nacia Instituto pri Esploro, multig\u0302is g\u0302is proksimume 3 194 000. Sekve, la procento de neaktivuloj (inter 15 kaj 64 jaroj) estas 36,4%, kun kresko kompare al la antau\u0306a monato kaj al la antau\u0306a jaro."}, {"text_idx": "#000016", "text": "La procento de senlaboreco estas c\u0302. 12,5%, kresko je 0,1 procentoj kompare al la antau\u0306a monato kaj 1,6 en la antau\u0306aj dek du monatoj."}, {"text_idx": "#000017", "text": "\u201cNe englutu la bufon!\u201d [=Ne adaptig\u0302u al malplac\u0302aj cirkonstancoj] slogano de Codacons, prenita de Codacons.it"}, {"text_idx": "#000019", "text": "Se oni konsideras la diferencon de genro, la vira procento de okupiteco, 64,4, malkreskas je 0,1 % kompare al la antau\u0306a monato kaj 1,7 % lau\u0306 jara bazo. Tiu ina, je 46,5%, malpliig\u0302as je 0,3 lau\u0306 konjunkturaj parametroj kaj 0,7 procentoj kompare al dek du monatoj antau\u0306e. La procento de vira senokupiteco, male, restas sens\u0302ang\u0302a c\u0302e 12 kompare al la antau\u0306a monato kaj kreskas je 1,8 poentoj en la monatdekduo; tiu ina, c\u0302e 13,2%, kreskas je 0,3 poentoj kompare al la antau\u0306a monato kaj 1,3 sur jara bazo."}, {"text_idx": "#000020", "text": "\u201cC\u0302i tiu krizo dau\u0306ros jarojn.\u201d \u201cFine iom da stabileco.\u201d Satira karikaturo de la artisto Altan."}, {"text_idx": "#000021", "text": "Se oni analizas la datenojn de la Statistika Instituto aperintajn komence de oktobro, lau\u0306 kiuj, en la unuaj ses monatoj de 2013 la ac\u0302etpovo de la familioj montris malkreskon je 1,7% kompare al la sama periodo de 2012, en retejo consumerismo.it oni konkludas:"}, {"text_idx": "#000022", "text": "Esprimite per numeroj \u2013 kalkulas Codacons \u2014 estus kvazau\u0306 familio el tri personoj, dum nuraj ses monatoj, estus perdinta 594 eu\u0306rojn (489\u20ac familio el du personoj, 654\u20ac familio el kvar), bato same nevidebla kaj katastrofa.\nSe oni aldonas la datenon sciigitan antau\u0306 malmulte da tagoj fare de la Statistika Instituto, rilatan al 2012, kun perdo de la ac\u0302etpovo je 4,7%, la bato estas kruela kaj havas dramajn konturojn. Dum unu jaro kaj duono estas kvazau\u0306 tripersona familio estus paginta nevideblan imposton de 2 236 eu\u0306roj!"}, {"text_idx": "#000026", "text": "Malpli ol du junuloj el dek laboras, ec\u0302 se oni devas konsideri ene de c\u0302i tiu dateno la malpliag\u0302ulojn kaj sekve la studentojn. Fakte, la plej maltrankviliga dateno estas la junula senokupiteco, tio estas la procento de senlaboruloj sur la totala sumo de la okupitoj au\u0306 serc\u0302antoj de okupo, kiu en septembro atingis 40,4, kresko je 0,2% kompare al au\u0306gusto kaj je 4,4% kompare al la jaro."}, {"text_idx": "#000028", "text": "Sei milioni di senza #lavoro, meta\u0300 di questi non lo cercano neppure piu\u2019. E sono sopratutto #giovani sfiduciati. #crisi #disoccupazione"}, {"text_idx": "#000030", "text": "Ses milionoj sen #laboro, duono el ili ec\u0302 ne serc\u0302as g\u0302in plu. Kaj super c\u0302io junuloj estas senkurag\u0302igitaj. #krizo #senlaboreco"}, {"text_idx": "#000036", "text": "Pli ol 400 000 italaj magistroj au\u0306 doktorig\u0302ontoj forkuris el Italio, kaj 59% de la gejunuloj restintaj volus iri eksterlanden pro manko de perspektivoj pri okupiteco en Italio."}, {"text_idx": "#000037", "text": "Alia komplikaj\u0302o estos en la itala demografia estonteco: en 2030, post 16 jaroj, la log\u0302antoj kun ag\u0302o pli alta ol 65 jaroj estos pli multaj ol la generacioj pli aktivaj. Ec\u0302 la alfluo de eksterlandaj enmigrantoj ne povos kompensi la mankon de fug\u0302antaj cerboj; la multaj fres\u0302aj alvenoj estas s\u0302uldataj al aparta situacio en la Afrika Korno kaj en la arabaj landoj, sed la fenomeno estis jam reduktig\u0302anta; la nova celo estas landoj pli dinamikaj, ne Italujo de senokupiteco kaj krizo."}, {"text_idx": "#000040", "text": "Kiel estas renkonti la frisan lingvon en preskau\u0306 c\u0302iu spaco en c\u0302iutaga vivo, ec\u0302 rete, en Frislando, Nederlando"}, {"text_idx": "#000046", "text": "Ne estas mirinde, ke en EU kreskas nombro de maldungitoj, cxar pro automata produktado grave malkreskas nombro de dungitaj laborfortoj. Cxiu kompanio klopodas produkti laueble sen, au kun nur malmultaj laborfortoj, dume grave kreskas nombro de tiuj, kiuj ne plu havas salajron, do ne povas acxeti varojn.\ntemas pri duobla efiko de troa-produktado: 1) pro tio, cxar oni ne bezonas pli novajn varojn (tiuj malnovaj ankorau ja konvenas); 2) cxar nombro de acxet-kapablaj homoj grave malkreskas, dume kompanioj apenau laborigas homojn."}]